Kėdainių rajono savivaldybės meras skelbia konkursą  uždarosios akcinės bendrovės „Kėdainių butai“ direktoriaus pareigoms eiti (pareiginės algos koeficientas - 2,4 (pareiginės algos (atlyginimo) baziniais dydžiais).
Uždaroji akcinė bendrovė „Kėdainių butai“ (toliau – Bendrovė) – uždaroji akcinė bendrovė, buveinė Smilgos g. 9, LT-57255 Kėdainiai, kodas Juridinių asmenų registre 161130867
Kėdainių rajono savivaldybei nuosavybės teise priklauso 100 proc. Bendrovės akcijų.  
Pretendentas į šias pareigas turi atitikti šiuos kvalifikacinius reikalavimus:
1. turėti aukštąjį universitetinį arba jam prilygintą ekonomikos, inžinerijos, teisės, verslo ir viešosios vadybos krypčių išsilavinimą;
2. turėti ne mažesnę kaip 5 metų vadovavimo darbo patirtį;
3. išmanyti Lietuvos Respublikos akcinių bendrovių įstatymą, Lietuvos Respublikos darbo kodeksą, kitus teisės aktus, reglamentuojančius daugiabučių gyvenamųjų namų butų ir kitų patalpų savininkų bendrosios nuosavybės priežiūrą, gebėti juos taikyti praktiškai, žinoti bendrovės ūkinės veiklos specifiką ir ją reglamentuojančius teisės aktus; 
4. gebėti savarankiškai planuoti, organizuoti, kontroliuoti įstaigos veiklą, operatyviai reaguoti į pokyčius, gebėti bendrauti, dirbti komandoje;
5. turėti gerus organizacinio darbo įgūdžius, mokėti analizuoti ir apibendrinti informaciją bei rengti išvadas, gebėti savarankiškai planuoti ir organizuoti savo veiklą; 
6. turėti B kategorijos vairuotojo pažymėjimą.

Dokumentai, kuriuos būtina pateikti asmeniui, pretenduojančiam eiti direktoriaus pareigas:
1. prašymą leisti dalyvauti atrankoje
2. asmens tapatybę, išsilavinimą, darbo patirtį patvirtinančių dokumentų kopijas;
3. gyvenimo aprašymą – nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes);
4. užpildytą Pretendento anketą;
5. savo, kaip Bendrovės vadovo, veiklos programą;
6. užpildytą Pretendento sutikimą dėl asmens duomenų teikimo visuomenės informavimo priemonėms;
7. kitų dokumentų, patvirtinančių atitiktį pareigybės aprašyme nustatytiems kvalifikaciniams reikalavimams (jeigu yra), kopijas.
Pretendentų atrankos būdas – testas žodžiu (pokalbis).
Su atranką laimėjusiu asmeniu sudaroma terminuota darbo sutartis penkeriems metams (pirmoji kadencija).
Detalesnę informaciją apie atranką teikia:
Kėdainių rajono savivaldybės administracijos Teisės ir personalo skyriaus vyriausioji personalo atrankos specialistė Eglė Lapinskaitė, el. p. eglė lapinskaite@kedainiai.lt, tel. +370 347 44210;

